OpenLLM-France/wikimedia huggingface dataset:
# Javier Zarzalejos

Francisco Javier Zarzalejos Nieto (Bilbo, 1960ko ekainaren 6a) bizkaitar politikari eta diplomatikoa da.

## Biografia

Aita José Antonio Zarzalejos Altares (Bizkaiko gobernadore zibila eta Espainiako Auzitegi Goreneko fiskala) anaia José Antonio Zarzalejos eta arreba Charo Zarzalejos kazetariak ditu.
Deustuko Unibertsitatean zuzenbidea ikasi ondoren, 1984an funtzionario bilakatu zen. 1996ko Espainiako hauteskunde orokorrak eta gero, José María Aznarrek Presidentziaren Idazkari Nagusi izendatu zuen. 2004an Fundación para el Análisis y los Estudios Sociales izeneko think tankean lanean hasi zen.

## Lanak

* ETA: derrota y final
* El mito del final dialogado
* La reforma fallida y el Estado residual del socialismo
* País Vasco: de la alternativa al cambio
* Identidad y política en España
* Traiciones y naciones
* Populismo y nacionalismo radical
* Datuak: Q20016702
* Multimedia: Javier Zarzalejos / Q20016702
# Javier Zubillaga

José Javier Zubillaga Martínez, ezagunagoa Zubillaga bezala (1959ko abuztuaren 12a, Logroño, Errioxa) errioxar futbolari ohi eta entrenatzaile bat da. Erdilaria zen. Errealan 11 denboraldiz eta Espanyolen lau denboraldiz jokatu zuen. Ordutik aurrera hainbat taldeetako entrenatzaile eta idazkari teknikoa izan da. Bere semea Ion Zubillaga futbolari ohia da.

## Idazkari tekniko eta entrenatzaile ibilbidea

* Alavés (idazkari teknikoa): 1994-1996
* Osasuna (idazkari teknikoa)
* Logroñés (idazkari teknikoa)
* Real Unión (entranatzailea): 2006-2007
* Lleida (entrenatzailea): 2007-2008
* Córdoba idazkari teknikoa)
* Alavés (idazkari teknikoa): 2012-....

## Kanpo estekak

* Futbolariaren fitxa teknikoa (Ingelesez)
* Datuak: Q1762501
# Javier Ziaurritz

    Artikulu hau futbolariari buruzkoa da; Odietako herria gaitzat duena beste hau da: «Ziaurritz»
Javier Ziaurritz Ziaurritz, (Iruñea, 1946ko martxoaren 5a - ) euskal herritar futbolari ohia da, Deportivo Alavés eta Real Madrileko harrobian taldeetan izandakoa.
1968ko Olinpiar Jokoetan aritu zuen Espainiako futbol selekzio nazionalarekin.

## Erreferentziak

* ↑ www.glorioso.net
* ↑ www.leyendablanca.galeon.com
* ↑ www.sports-reference.com
* ↑ FIFAren webgunea
* Datuak: Q12260261
# Ivan V.a Errusiakoa

Ivan V.a Alexeievitx Errusiakoa (errusieraz: Ива́н V Алексе́евич; 1666ko irailak 6-1696ko urtarrilak 29) Errusiako tsarra izan zen bere anaia Petri I.a Errusiakoarekin batera, bien artean, Errusia, 1682 eta 1696 bitartean gobernatu zutelarik. Alexis I.a Errusiakoaren eta Maria Miloslavskayaren semerik gazteena izan zen. Bere erregealdia arrunta izan zen, fisikoki eta mentalki ezgaitua zegoen arren. Bere anaiarekin batera, Moskuko Jasokundearen Katedralean koroatua izan zen. Hil zenean, Migel Goiaingeruaren Katedralean lurperatua izan zen.
* Datuak: Q183698
* Multimedia: Ivan V of Russia / Q183698
# Ivan Turgenev

Ivan Sergeievitx Turgenev (errusieraz: Ива́н Серге́евич Турге́нев; Oriol, 1818ko azaroaren 9a/urriaren 28a - Bougival, Paris ondoan, 1883ko irailaren 3a/abuztuaren 22a) errusiar idazlea izan zen.

## Bizitza eta lanak

Aita noblea eta gudarosteko ofiziala eta ama lur-jabeen familia bateko alaba zituen. Ikasketak Moskun eta San Petersburgon egin zituen. Hiri horretan literaturaren munduan murgildu zen, Puxkin eta Gogol gidari zituela. 1838an Berlina joan zen filosofiako ikasketak egiteko. Han idealismo alemanaren eragina jaso zuen.
1841ean, Europaren zale eta liberal deliberatua bilakaturik, Errusiara itzuli zen, eta administrazioan lan egin zuen. Garai hartakoak dira Turgeneven lehen obrak: Parasha (1843), narrazio-olerkia; Andrei Kolosov (1844), eleberri laburrak; Zuhurgabekeria (1843), antzerkia. 1845ean administrazioa utzi zuen literaturara erabat emanda bizitzeko. Pauline Viardot-García kantariaz maitemindurik, 1847tik 1850era Errusiatik kanpo joan zen haren atzetik. 1852an ospea eta ezagutza ekarri zizkion Zapiski ojotnika (Ehiztariaren narrazioak) obra argitaratu zuen. Liburu horretan jopuen bizitza gogorraren lekukotasuna eman zuen idazkera errealistaz. 1852an bere etxaldean egotera behartu zuen gobernuak, Gogolen heriotza zela eta egindako artikuluarengatik. Ordura arte antzerki-obrak idatzi bazituen, Dirurik gabe (1846), Bizkarroia (1849), Gau bat Sorrenten (1852), handik aurrera antzerkia alde batera utzi eta poesiaz beteriko eleberri laburrak ondu zituen: Bi lagun (1854), Iakov Pasinkov (1855), Lehen amodioa (1860) eta abar.
Turgenev, orobat, Errusiako eleberrigile onentsuenen artean kokatu ohi da: Rudin (1856) obran bere garaiko giro intelektuala erretratatu zuen, Dvnoyanskoy genezdo (1859, Kapareen habia) lanean, noblezia zaharraren ohiturak deskribatzen zituen, Nakanune (1860, Bezperan) eta Otsy i deti (1862, Aita-semeak). Eleberri bakoitzak eztabaida sutsuak pizten zituen eta, hartaz nazkaturik, atzerrian hartu zuen bizilekua, Baden-Badenen lehenik (1862-1870) eta Parisen gero (1871-1883), Errusian egonaldi laburrak baizik egiten ez zituela. Azken aldi horretan bi eleberri Dym (1867, Kea), Nov´(1877, Luberriak), zenbait eleberri labur eta obra lirikoak ondu zituen.
Hil ondoren, Turgeneven antzerki-obrarik ezagunena argitaratu zen: Hilabete bat landan. Harremanak izan zituen bere garaiko Europako idazle anitzekin: Gustave Flaubert, Emile Zola, Berthold Auerbach, Henry James, George Sand… Haren hizkuntza Errusiako literaturako eredu garbienetakotzat hartua izan ohi da, Puxkinenaren ondoren.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2012/1/9 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Euskarari ekarriak: Ivan Turgenev Armiarma.com
* Datuak: Q42831
* Multimedia: Ivan Turgenev / Q42831
# Ivan Skvortsov-Stepanov

Ivan Ivanovitx Skvortsov-Stepanov (errusieraz: Ива́н Ива́нович Скворцо́в-Степа́нов, 1870eko martxoaren 8a/otsailaren 24a – 1928ko urriaren 8a) militante boltxebikea izan zen..

## Biografia

Ogibidez irakaslea, Marxen eta Engelsen lanen itzultzaile izan zen. 1892tik langile mugimenduan egondakoa, 1896an, Errusiako Langileen Alderdi Sozialistan sartu zen, eta 1904tik aurrera Alderdi Boltxebikeko militantea. 1905tik aurrera, Borba (Borroka) egunkariko erredakzio komiteko kidea izan zen. 1907 eta 1909 artean, Aleksandr Bogdanov eta Vladimir Bazarovekin batera Kapitala errusierara itzuli zuen, Leninen ustez hura zen errusierazko bertsiorik onena.
Hainbat aldiz atxilotu zuten, eta 1911an Arkhangelskeko probintziara lekualdatu zuten (zenbait iturriren arabera, garai horietan ezker muturreko boltxebikeekin bat zetorren). 1917an, itzuli ostean boltxebikeen Moskuko komiteko kide izan zen, eta Moskuko Komite Militar Iraultzaileko kide ere egin zen. 1914an, Prosvestxenie (Ilustrazioa) aldizkarian egin zuen lan. 1917ko Urriko Iraultzaren ostean, Finantzetarako Herri Komisario aukeratu zuten, baina ez zuen asko eman kargu horretan. Garai horietan, prentsan Urriko Iraultzaren zilegitasunaren inguruan argudiatu zuen polemista nagusienetakoa izan zen. 1918an, ezkerreko komunistekin lerratu zen. Hainbat aldiz Alderdi Boltxebikeko Komite Zentraleko kide aukeratu zuten.
1918-1924 artean, Pravda egunkariko eta Kommunist aldizkari teorikoko erredaktore izan zen, 1925tik aurrera, Sobieten Izvestia (Berriak) egunkariko zuzendari, eta 1926an, Pravdako zuzendariorde. Sobietar Batasuneko Langile Kooperatiben Elkarteko lehendakariorde izan zen. 1920an, Polonia-Sobietar Batasuna Gerra bitartean, Poloniako Komite Iraultzaileko kide izan zen. 1925an, Sobietar Batasuneko Alderdi Komunistako Komite Zentraleko kide aukeratu zuten, eta 1926an, Lenin Institutuaren zuzendari kargua hartu zuen. 1928 1an hil zen, tifus-gaixotasuna zela eta.

## Erreferentziak

* 1 2 3 4 Skvortsov-Stepanov, Ivan, K17 2017-06-05. CC0 Domeinu Publikoa
* Datuak: Q2424654
* Multimedia: Ivan Skvortsov-Stepanov / Q2424654
# Ivan Salguero

Ivan Salguero Oteitza (Iruñea, 1998ko urtarrilaren 4a -) nafar igerilari paralinpikoa da, ikusmen urritasuneko S13 mailan aritzen dena.
2016ko Udako Paralinpiar Jokoetan 200 metro estiloetan , bular estiloko 100 metrokoan, 400 metrokoan, 50 metrokoan eta 100 metrokoan parte hartu zuen..

## Erreferentziak

* ↑ Etxeberria, Julen. (2016-09-07). «Lehia baino askoz gehiago» Berria.
* Datuak: Q26831009
# Ivan Silaiev

Ivan Stepanovitx Silaiev (errusieraz: Ива́н Степа́нович Сила́ев; Bakhtyzino, 1930eko urriaren 21a - Nizhni Novgorod, 2023ko otsailaren 8a) sobietar eta errusiar politikaria izan zen. SESBeko lehen ministroa izan zen 1991ko abuztuaren 28tik abenduaren 25era.
Leonid Brezhneven gobernuan hegazkingintzako eta makineriaren industriako ministroa izan zen, baita Alderdiaren Batzorde Zentraleko kidea ere. Mikhail Gorbatxovek 1985ean izendatu zuen lehen ministrorde, eta 1990ean kargua utzi zuen Errusiako Sobietar Errepublika Sozialista Federatiboko ministroen kontseiluko buru izateko. Boris Jeltsinen neurri batzuk babestu zituen, baina SESB desegitearen aurka agertu zen.
1991ko abuztuaren 28an, lehen ministro "de facto" bihurtu zen, estatu-kolpeak porrot egin eta ministroen kontseilua desegin ondoren. SESBa desegin ondoren, Jeltsin enbaxadore errusiar Europar Batasunean izendatu zuten.

## Erreferentziak

* ↑ Euskaltzaindia. (PDF) 156. arauaː Alfabeto zirilikoz idatzitako izenak euskarara aldatzeko transkripzio-sistema (errusiera, bielorrusiera, ukrainera eta bulgariera). (Noiz kontsultatua: 2023-02-14).

## Kanpo estekak

* Datuak: Q714552
* Multimedia: Ivan Silayev / Q714552
# Ivan Vazov

Ivan Mintxov Vazov , bulgarieraz Иван Минчов Вазов (Sopot, egungo Vazovgrad, Otomandar Inperioa, egungo Bulgaria, 1850eko ekainaren 27a - Sofia, Bulgaria, 1921eko irailaren 22a) bulgariar idazlea izan zen.

## Biografia

Gazte zela Errumaniara bidali zuten ikasketak egitera, eta han iraultzaile bulgariarrekin harremanak izan zituen. 1880an, Plovdiven, egunkariak eta aldizkariak argitaratu zituen. Stefan Stamboloven agintaldian Odesara erbesteratu zen (1886-1889), eta bere maisulana, Pod igoto (1894), bulgariarrek Turkiaren mendean jasandako egoerari buruzko kontakizuna, idazten hasi zen.
Literaturako alor asko landu zituen: olerkiak, kontakizun laburrak, eleberriak, drama historikoak, etab. Oro har, Bulgariaren aldeko maitasunean eta abertzaletasunean oinarrituak dira, estilo errealistakoak, eta Bulgariako historiako pasarte ugari islatu dituztenak.
Haren beste lan aipagarri batzuk: Epopeya na zabravenite (1881-1884); Nemilinedragi (1883); Hashove (1894); Nova Zemya (1896); Svetoslav Terter (1907; Borislav (1910).

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q310630
* Multimedia: Ivan Vazov / Q310630
# Ivan Reitman

Ivan Reitman (Komárno, Txekoslovakia, 1946ko urriaren 27a – Montecito, Kalifornia, 2022ko otsailaren 12a) eslovakiar jatorriko Kanadako zinema zuzendaria, produktorea eta gidoigilea izan zen. Bere komediak ospetsuak dira oso.

## Filmografia

| Urtea | Filma | Zuzendaria | Ekoizlea | Besteak |
| 1971 | Foxy Lady | Bai | Bai | Musikagile eta muntatzailea |
| 1973 | Cannibal Girls | Bai | | Ekoizle eragilea |
| 1975 | Shivers | | Bai | Musika arduraduna |
| 1976 | Death Weekend | | Bai | Musika arduraduna |
| 1977 | Rabid | | | Ekoizle eragilea, Musika arduraduna |
| 1978 | Animal House | | Bai | |
| 1979 | Meatballs | Bai | | |
| 1981 | Stripes | Bai | Bai | |
| 1981 | Heavy Metal | | Bai | |
| 1984 | Ghostbusters | Bai | Bai | |
| 1986 | Legal Eagles | Bai | Bai | Gidoigilea |
| 1988 | Twins | Bai | Bai | |
| 1989 | Ghostbusters II | Bai | Bai | |
| 1990 | Kindergarten Cop | Bai | Bai | |
| 1992 | Stop! Or My Mom Will Shoot | | Bai | |
| 1992 | Beethoven | | Bai | |
| 1993 | Dave | Bai | Bai | |
| 1994 | Junior | Bai | Bai | |
| 1996 | Space Jam | | Bai | |
| 1997 | Fathers' Day | Bai | Bai | |
| 1997 | Private Parts | | Bai | |
| 1998 | Six Days, Seven Nights | Bai | Bai | |
| 2000 | Road Trip | | Bai | |
| 2001 | Evolution | Bai | Bai | |
| 2006 | Trailer Park Boys: The Movie | | Bai | |
| 2006 | My Super Ex-Girlfriend | Bai | | |
| 2009 | Post Grad | | Bai | |
| 2009 | Up in the Air | | Bai | |
| 2009 | Chloe | | Bai | |
| 2011 | No Strings Attached | Bai | Bai | |
| 2012 | Hitchcock | | Bai | |
| 2014 | Draft Day | Bai | Bai | |
| 2016 | Ghostbusters | | Bai | |
| 2017 | Baywatch | | Bai | |
| 2017 | Father Figures | | Bai | |
* Datuak: Q380272
* Multimedia: Ivan Reitman / Q380272
# Ivan VI.a Errusiakoa

Ivan VI.a Errusiakoa (Ivan Antonovitx, errusieraz: Иоанн Антонович) (San Petersburgo, 1740ko abuztuaren 23a/abuztuaren 12a - Schlüsselburg, 1764ko uztailaren 16a/uztailaren 5a) Errusiako tsarra (1740-1741). Ivan V.aren iloba. Bere aita Antonio Braunschweig-Wolfenbüttelekoa zen, eta ama Ana Leopoldovna Mecklenburg-Schweringoa.

## Errusiako tsarra

Bere izeba-amona enperatrizak, Ana Errusiakoak, adoptatu zuen 8 aste bakarrik zituenean (1740), eta oinordeko izendatu zuen 1740ko urriaren 5ean.
Ana Errusiakoa hiltzean (1740ko urriaren 28an), Ivan enperadore izendatua izan zen, eta hurrengo egunean Ernst Johann von Bironek, Kurlandiako dukeak, erregeorde kargua hartu zuen. Biron kargutik kendu zutenean (azaroaren 8an) erregeordetza Ivanen amari eman zitzaion, baina Andrei Osterman kantzelariordeak gidatu zuen gobernua.
Hiru hilabete geroago, estatu-kolpe batek Elisabet I.a Errusiakoa jarri zuen tronuan, 1741eko abenduaren 6an. Ivan eta bere familia espetxeratua izan zen Dunamundeko gotorlekuan. 1744an Jolmogoryra eraman zuten Ivan, Itsaso Zuritik gertu, non Ivan hurrengo 12 urteetan bakartua egon zen.
1756an Shlisselburgeko gotorlekura eraman zuten, eta bertan egon zen hil zen arte.

## Heriotza

1762an Katalina II.a Errusiakoak agintea hartu zuenean, Ivan hiltzeko agindua eman zuen, baldin eta ihesteko arriskurik ikusten bazen. Baina, Ivanek 20 urte zeramatzan espetxeratuta, bere jatorriaren berri jakin gabe. Vasily Mirovitx tenienteordeak Ivan nor zen ohartu zen, eta askatzeko eta berriro errege izateko plan bat prestatu zuen. 1764ko uztailaren 5ean, Mirovitxek Berednikov komandantea atxilotu zuen, eta Ivan entregatzea eskatu zuen. Ivanen kartzelariek Ivan hil zuen.
Heriotza honek Katalina II.a Errusiakoaren kargua ziurtatu zuen, baita bere semearena ere.

## Ikus, gainera

* Romanov dinastia
* Datuak: Q151781
* Multimedia: Ivan VI of Russia / Q151781
# Jean Etxepare Landerretxe

    Ez nahasi Jean Etxepare Bidegorrirekin.
Jean Etxepare Landerretxe (Jatsu, Nafarroa Beherea, 1937ko urriaren 31 – Hazparne, Lapurdi, 1961eko abuztuaren 10a), "Jean Etxepare gaztea" gisa eta "John de Cize", "Ihizgorri", "Don Xixtu" ezizenez ere ezaguna, euskal idazlea izan zen. Artikulugile izan zen batez ere Etxepare.

## Bizitza

Baionako Teknika eskolan ikasi zuen eta berehala hasi zen kontulari lanetan. Lehenengo idazlanak 1957an argitaratu zituen Gazte aldizkarian. Geroztik, han eta Herria, Gure Herria eta Pan-pin aldizkarietan ipuinak argitaratu zituen, haurrentzat eta helduentzat idatziak. 1959an Euskal-Kulturaren-Alde erakundek antolatutako ipuin lehiaketa irabazi zuen. Arno Xuria izeneko antzerkia idatzi zuen, eta Pagnolen eta Txekhoven lan batzuk egokitu zituen euskarara. Hogeita lau urte bete gabe zituela hil egin zen.

## Idazlanak

Hil ondoren, 1963an, aldizkarietako idazlanak bildu eta argitaratu zizkioten Mendekoste Gereziak eta beste izenburuarekin, Piarres Xarritonek prestatu zuen edizio batean..
1991n bilduma hori, osatua, berrargitaratu egin zen izenburuan soilik Mendekoste gereziak utzita, eta Inazio Mujika Iraolak egin zuen edizioa. Lehenengo liburuan argitaratutako testu guztiak daude edizio berrian, beste narrazio eta kazetaritza-lan batzuk gehituta.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://zubitegia.armiarma.eus/?i=356
* ↑ «Mendekoste Gereziak eta beste (1963). Jean Etxepare Landerretxe - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2023-04-14).

## Kanpo loturak

* Jean Etxepare Landerretxe literaturaren zubitegian
* Datuak: Q11927449
# Jean Etxeberri

    Artikulu hau errugbilariari buruzkoa da; politikaria gaitzat duena beste hau da: «Jean Etxeberri-Aintxart»
Jean Etxeberri (Bokale, 1901eko abuztuaren 27a - Les Côtes-d'Arey, 1982ko otsailaren 5a) lapurtar errugbilaria izan zen, errugbi XV. modalitatean hirugarren lerroko moduan aritzen zena.
Parisko Olinpiar Jokoetan zilarrezko domina lortu zuen.

## Ibilbidea

* Boucau Tarnos Stade
* SA Rochefort
* CS Vienne
* Datuak: Q1810413
# Jean Etxepare

Jean Etxepare bi euskal idazleren izena da:
* Jean Etxepare Bidegorri ("medikua" deitua): 1877-1935
* Jean Etxepare Landerretxe ("gaztea" deitua): 1937-1961
Lehena ospetsuena da.
# Jean Espagnolle

Jean Espagnolle abadea (Ferrières, 1828ko urtarrilaren 4a - Arthez-d'Asson, 1918ko irailaren 28a) frantziar apaiza izan zen.

## Biografia

Betharramgo apaiztegian ikasi eta 1853an Baionan apaiz bilakatu zen. Betharramgo apaiz laguntzailea 1856an, 1860an Arudyko bikario izendatu zuten. Oloroen erretorika ikasi zuen eta Parisko liburutegietan ikasi zuen. Helenista ospetsua izan zen.

## Lanak

* L'Origine du français, 3 liburuki, (1886-1889)
* Les Imaginations ou les Doublets de M. Brachet (1889)
* La Clef du vieux français (1890)
* L'Origine de notre vieille langue ou du Galou (1891)
* Le Vrai Dictionnaire étymologique de la langue française (1896)
* L'Origine des Basques (1900)
* L'Origine des Aquitains (1908)
* Le Néo-latinisme (J.-L. Dartois izengoitiz) (1909).

## Erreferentziak

* Datuak: Q3171945
# Jean Espilondo

Jean Espilondo (Maule-Lextarre, 1948ko urtarrilaren 11 - ) euskal herritar politikaria da, Frantziako Alderdi Sozialistako kidea.
Alderdi horrek Ipar Euskal Herrian dituen kideen artean jarrera jakobinoenen alde eta euskalduntasunaren onarpenaren kontra gehien dagoen sektorean kokatu ohi da: adibidez euskararen ofizialtasunaren aurka dago erabat eta berezko departamendua ere ez du inola ere begi onez ikusten. Ildo horretan, bere burua hausnarketa-taldetzat jotzen duen Cercle Lissagaray delakoaren sortzaileetakoa izan zen; bertatik Frantziako estatu-nazioan oinarritutako errepublikazaletasuna bultzatu eta abertzaletasunaren kontrako mezu ideologikoak zabaldu nahi dituzte.

## Ibilbide politikoa

Biltzarrerako 1997ko hauteskundeetan Nicole Péry diputatuaren ordezkoa, 1998ko maiatzaren 1ean Emakumeen Eskubideen eta Hezkuntza Profesionalaren Estatu Idazkari hautatu zuten Lionel Jospinen gobernuan.
Angelu Iparralde kantonamenduko Kontseilari Orokor 1998an eta 2004an.
2000n Robert Villenaveren aurka galdu eta gero, Angeluko auzapez aukeratua izan zen 2008ko martxoan Villenaveri berari irabazi eta gero. Auzapez-kargu hori izateagatik CABAB aglomerazioko presidente-ordea da.

## Kanpo estekak

* Imanol Landa Getxo-Angelu senidetzeaz.
* Datuak: Q3171951
* Multimedia: Jean Espilondo / Q3171951
# Jean Esponda

Jean Esponda (Baigorri, ? - ?, 1936) baigorriar jatorriko euskal estatubatuar artzain arrakastatsua izan zen. Esponda 1886an iritsi zen Ameriketako Estatu Batuetara, Kaliforniara, hain zuzen, eta 1902an Wyomingeko Johnson Konderrian kokatu zen. Haren arrakasta zela-eta, hamarraldi bitan bere artzain-negoziora Baigorri, Arnegi eta inguruko herritar ugari erakarri zituen; horregatik, Espondari sarri "Euskaldunen errege" deitzen zioten. 1936an zendu zen. Konderrian horrenbeste euskaldun kokatu zen, non bertako bandera ikurrinean oinarritu baitzen..

## Erreferentziak

* ↑ (Ingelesez) The Flag | Basque Identity 2.0. (Noiz kontsultatua: 2024-04-24).

## Kanpo estekak

* (Gaztelaniaz) Auñamendi Eusko Entziklopediako Buffalori buruzko sarrera (ez dator guztiz bat erreferentzia gisa erabilitako artikuluarekin)
* Datuak: Q125576890
# Jean Etxeberri-Aintxart

Jean Etxeberri-Aintxart (Baigorri, Nafarroa Beherea, 1914ko urtarrilaren 21a – 2003ko azaroaren 28a) euskal herritar politikaria eta notarioa izan zen, Ipar Euskal Herriko lehen diputatu eta kontseilari nagusi abertzalea.
Etxeberri-Aintxart ezaguna zen bere herrian, notario lanetan lehenik, eta hautetsi gisa ondoren. 1945ean, Bigarren Mundu Gerraren bukaeran, Frantziako Nazio Biltzar eratu berriko diputatu hautatu zuten. 1946an, biltzar hartan Ipar Euskal Herriarentzat autonomia eskatu zuen, lurralde horren departamendua sortzeko legearen proiektua aurkezturik; proiektu horrek ofizialtasuna ematen zion euskarari. Proiektua ez zen aurrera atera. 1945ean berean, Baigorriko kantonamenduko kontseilari nagusi bihurtu zen, eta kargu horretan jardun zuen hamabi urtez, 1976 arte. 1964an, jadanik kontseilari nagusi zela, Enbataren izenean aurkeztu zen. Alderdi abertzale baten babespean aurkeztuz, bere kargua galtzeko arriskua hartu zuen; hala ere, Baigorri eskualdeko hautesleen % 90ek bozkatu zuten haren alde. 1990ean, Sabino Arana Fundazioak saritu zuen.

## Erreferentziak

* ↑ «Izen propioak: Jean Etxeberri-Aintxart» Berria 2003-11-29.
* ↑ «Euskal Departamendua: bi mende luzetan zapuzturiko eskaera historikoa» Argia 1999-10-10.
* Datuak: Q26211222
# Jean Etxepareborda

Jean Etxepareborda (Nafarroa Beherea, 1823 – Buenos Aires, Argentina, 1892ko apirilaren 27a) ikerlaria izan zen. Doktorea zen Medikuntzan. 1850. urtean Argentinara jo zuen eta katedra bat eman zioten Buenos Airesen sortu berri zen Medikuntza Fakultatean. Hiru urte geroago eta bere auzoan esperimentu batzuk egin ondoren, argindarra ekoiztea lortu zuen. Hala eta guztiz ere, 30 urte igaro behar izan zuten Buenos Airesen argiteria publikorako argindarra erabili zen arte.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011-12-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q12260301
# Ivan Visin

Ivan "Ivo" Visin (serbieraz: Иван "Иво" Визија) Austro-Hungariako Itsas Armadako itsas kapitaina eta esploratzaile montenegroarra izan zen.

## Biografia

Visin Prčanj-en jaio zen, orduan Frantziako Lehen Inperioaren okupaziopean. Habsburgotar monarkiaren gobernuak eskatuta, 1852 eta 1859 artean Splendido izeneko ontzi batean zirkumnabigatu zuen lehen kroaziarra izan zen. Bidaia Anberesen hasi zen eta Triesten amaitu zen arrakastaz. Ontzia 30 m luze zen 311 tona zamarekin. Inperiorako garrantzi historikoa zuen ekintza honengatik, Frantzisko Josef Austriako enperadoreak Merito navali ohorezko bandera batekin apaindu zuen. Garaikurra Prčanj-eko Andre Mariaren Jaiotza elizan dago ikusgai. Geroago, Visin Triesteko ohorezko herritar bihurtu zen.

## Kanpo estekak

* Datuak: Q2029271
* Multimedia: Ivan Visin / Q2029271
# Ivan Vázquez Basurko

Ivan Vázquez Basurko (Donostia, Gipuzkoa, 1975eko otsailaren 11) paralinpiar kirolaria da, zazpiko futbolean aritzen dena. C7 motako paralisia dauka. Udako bi Paralinpiar Jokotan hartu du parte, eta 1996an brontzezko domina eskuratu zuen Estatu Batuetako taldeari 2-1 irabazita.

## Palmaresa

* Paralinpiar Jokoak:
** Atlanta 96: hirugarren postua.
** Sidney 00: seigarren postua.
* Munduko Txapelketak:
** 1994ean: hirugarrena.
** 1997an: zazpigarrena.
** 1998an: laugarrena.
* Europako Txapelketak:
** 1995ean: bosgarrena.
** 1999an: bosgarrena.

## Kanpo estekak

* Datuak: Q13929510